CJI NV Ramana কিয় শুনানিৰ মাজতে দেশৰ মুখ্য ন্যায়াধীশ ৰামান্নাই ক'লে, 'মই অষ্টম শ্ৰেণীতহে ইংৰাজী শিকিছিলো'?
দেশৰ মুখ্য ন্যায়াধীশ এন ভি ৰামান্না। ফাইল ফটো।
CJI Ramana দিল্লীৰ প্ৰদূষণ বিষয়ক লৈ শনিবাৰে চলি থকা শুনানিৰ সময়ত দেশৰ মুখ্য ন্যায়াধীশ এন ভি ৰামান্না আৰু ছলিছিটৰ জেনেৰেল তুষাৰ মেহতাৰ মাজত এক বিভ্ৰান্তিৰ সৃষ্টি হয়।
কিছু সময় পাছত দুয়োগৰাকীয়ে এই বিভ্ৰান্তিৰ মূলতে ভাষাই দায়ী বুলি বুজিব পাৰে। তেতিয়াই দুয়োগৰাকীৰ অকপট স্বীকাৰোক্তি দিয়ে যে তেওঁলোকে অষ্টম শ্ৰেণীৰ পৰাহে ইংৰাজী পঢ়িবলৈ আৰম্ভ কৰিছিল।
তুষাৰ মেহতাই জ্বলন প্ৰদূষণ সম্পৰ্কত এখন নথি জমা কৰাৰ সময়ত এক ভুল বুজাবুজিৰ সৃষ্টি হয়। পাছত তেওঁ সেই ভুলৰ বাবে ক্ষমাও বিচাৰে।
ইয়াৰ প্ৰত্যুত্তৰত মুখ্য ন্যায়াধীশ এন ভি ৰামান্নাই কয় যে তেওঁ এইটোক তেওঁৰ নিজৰ ভুল বুলি বিবেচনা কৰে। তেওঁ কয় যে তেওঁ 'ভাল পৰিশীলিত বক্তা' নহয়।
লগে লগে ছলিচিটৰ জেনেৰেল মেহতাই কয় যে তেওঁ নিজেও অষ্টম শ্ৰেণীতহে ইংৰাজী শিকিছিল আৰু স্নাতক পৰ্যন্ত গুজৰাটী মাধ্যমত পঢ়াশুনা কৰিছে।
ইপিনে, মুখ্য ন্যায়াধীশগৰাকীয়েও জানিবলৈ দিয়ে যে তেওঁৱো তেলেগু মাধ্যমতে বিদ্যালয়ৰ শিক্ষা গ্ৰহণ কৰিছিল। তেওঁ মাত্ৰ ইংৰাজী মাধ্যমত আইন বিষয়হে অধ্যয়ন কৰিছিল।
তুষাৰ মেহতাই পাছত কয় যে মোৰ আৰু মুখ্য ন্যায়াধীশৰ মাজত এই সাদৃশ্যৰ কথা জনা নাছিলো। ইয়াক লৈ আমি সঁচাকৈয়ে গৌৰৱান্বিত।
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
